Publication: Magyar Közlöny
Issue: MK-2003-119 (Year: 2003, Number: 119)
Era: 1990-2004
Section: A 28/2003. (X. 18.) OM rendelet 1. számú melléklete
Paragraph Index: 421

3. Technológiai folyamatok üzemeltetése, irányítása, az üzemi paraméterek ellenõrzése, munkafolyamatok megtervezése, elõkészítése — Ismerje és értse a textiliparban leggyakrabban használt anyagok (szálasanyagok, színezékek, segédanyagok) fizikai és kémiai jellemzõit, felhasználásuk lehetõségeit. — Legyen képes érzékszervi tapasztalás útján való azonosításra és fõbb tulajdonságok jellemzésére. — Ismerje és tudja alkalmazni a különbözõ anyagok általános jellemzõit, a használatos szerves és szervetlen vegyületek legfontosabb fizikai és kémiai tulajdonságait, a kezelésükkel kapcsolatos munkavédelmi szabályokat. — Értse a kikészítés folyamán lejátszódó fizikai és kémiai folyamatokat. — Ismerje, értse és jellemezze a kikészítõgyár általános felépítését és fõbb egységeit, úgymint víz-, hõ- és elektromos energiaszolgáltató egységek, termelõüzemek, alapanyag-, vegyszer- és készterméktároló egységek, minõségellenõrzõ és gyártmányfejlesztõ laboratóriumok, karbantartó és kiszolgáló egységek. Ismerje ezek fõbb feladatait és kapcsolatrendszerét. — Magyarázza el a kikészítõgyár általános felépítését a hatáskörébe tartozó dolgozóknak. Jellemezze az egyes egységek feladatait és egymáshoz való kapcsolódásuk rendszerét. — Ismerje, értse és jellemezze a kisüzemi jellegû kikészítõ egységek felépítését, mûködési feltételeit, kapcsolatrendszerét. 2003/119. szám — Magyarázza el a beosztottainak a kisüzem fõbb feladatait, mûködési lehetõségeit, a technológia biztosításához szükséges beszerzési lehetõségeket és az értékesítés módjait. — Ismerje és értse a kikészítési technológiákkal kapcsolatos környezetvédelmi eljárásokat és az azt megvalósító berendezéseket. — Ismerje és értse az alapvetõ kikészítési folyamatokat, az ezekhez kapcsolódó fizikai és kémiai folyamatokat, reakciókat. — Törekedjen idegen nyelv ismerete segítségével a magyar és az európai kikészítõiparban leggyakrabban elõforduló technológiai eljárások és folyamatok, típuskészülékek megismerésére. — Gyakorlottan tudja végezni az adott alapanyag minõségi vizsgálatát, meghatározni a technológiai folyamatot, és alkalmazni a rendelkezésre álló berendezéseket. — Állapítsa meg az egyes mûveletekhez szükséges berendezések fajtáját. — Tudja ismertetni az alkalmazott berendezések szabályozási lehetõségeit. — Írja elõ az egyes gépek, berendezések mûködésénél használatos paramétereket. — Határozza meg az egyes mûveletek elvégzéséhez szükséges idõmennyiségét. — Programozza be a mûveletet az üzem munkájába. — Határozza meg a technológiai mûveletekben szükséges vegyszeroldatokat és nyomópépeket. — Tudjon számítani fürdõ- és nyomópépmennyiséget a nyersanyag mennyiségének függvényében. — Számítsa ki a különbözõ összetételû oldatok, nyomópépek elõállításához szükséges anyagmennyiséget. — Tudja önállóan összeállítani a fürdõket, nyomópépeket az adott koncentrációjú színezékek és vegyszerek átszámításával. — Határozza meg a fürdõk, nyomópépek elkészítésénél a vegyszeradagolás sorrendjét. — Ismerje és alkalmazza a berendezések mûködésének elõírásait. — Végeztesse el az idõprogramnak megfelelõen a kikészítõ berendezések befûzését a gépkezelõk segítségével. — Állítsa be a kívánt paramétereket, hajtsa végre a technológiai folyamatot. — Ellenõrizze a paramétereket folyamatosan a kijelzõ mûszerek leolvasásával, illetve a kivett fürdõminta elemzésével. — Jegyezze fel a paraméterektõl való eltérés idejét és nagyságát. — Végezzen mintavételt a különbözõ technológiai fázisokban és értékelje azokat. — Legyen képes a különbözõ fázisokban anyagmintát venni. — Végezze el a szükséges mûveleteket a mintán. — Határozza meg a minta minõségét, egyezését a szükséges fázismintával. — Eltérés esetén legyen képes beleavatkozni a technológiai folyamatba a fürdõ, illetve a nyomópép alakításával. — Szervezze meg a módosított technológia végrehajtását és az üzemi technológiai idõprogram módosítását. — Tudja meghatározni a valódiságértékeket, és szükségszerû javítás esetén szervezze meg a fürdõ készítését és a kivitelezést. — Szervezze meg a termelés nyomon követését számítógép segítségével. — Legyen képes a temelési és kibocsátási dokumentációk figyelemmel kísérésére. — Végezzen önállóan anyag-, vegyszer- és energiamérleg számításokat. — Tartsa nyilván a területéhez tartozó vegyszerkészleteket a beszerzések ütemezése szempontjából. — Számítsa ki a vegyszerfelhasználást az egyes termékekre. — Mûködjön közre az energiatakarékos üzemeltetésben. — Saját munkaterületén számolja ki a hatásfokot, költségeket, termelési teljesítményt és béradatokat a rendelkezésére bocsátott mintanyomtatványok és normatívák szerint. — Készítsen mûveleti utasítást, munkahelyi naplót, üzemeltetési táblázatot a hatáskörébe tartozó beosztott dolgozók számára.

Source: https://magyarkozlony.hu/hivatalos-lapok/ca38505e49e07941a98497f097f04936d9f5194b/dokumentumok/89f72cc36d3d4f1676edb90e0b2cff22bb805fb4/letoltes